**Nela Pocisková** (\* 4. október 1990, Bratislava) je slovenská herečka a speváčka. V roku 2009 sa spolu s Kamilom Mikulčíkom zúčastnili národného kola pesničkovej súťaže Eurovision Song Contest, z ktorého ako víťazi postúpili do moskovského semifinále.

Kariéra
-------

Spieva už od svojich ôsmich rokov. Vyštudovala Bratislavské konzervatórium. Ako štrnásťročná dostala úlohu Katky v muzikáli Neberte nám princeznú, po tom, ako ju na kastingu objavil choreograf a režisér Ján Ďurovčík. Účinkovala v tanečnej dráme Labuťko, v predstavení Fidlikant na streche pod vedením Jozefa Bednárika, naspievala hlavnú úlohu princeznej v balete Popolvár v SND. Vystupovala aj v muzikáli West Side Story, kde hrala Máriu.

Hrala jednu z hlavných protagonistiek v televíznom seriáli *Ordinácia v ružovej záhrade* vysielanom na TV Markíza. V seriáli *Búrlivé víno*, ktorý bol tiež vysielaný na TV Markíza, hrala hlavnú postavu Ninu Dolinskú. Jej postava skončila v seriáli začiatkom 7. série. Ďalšiu hlávnú úlohu dostala v seriáli *Nemocnica*, ktorý je vysielaný na TV JOJ. Postava Rebeky Vargovej skončila v seriáli v priebehu 8. série. Momentálne nakrúca pre TV JOJ nový seriál s názvom *Ranč*, v ktorom bude hrať opäť hlavnú postavu.

Venuje sa populárnej hudbe. Najčastejšie spieva v muzikáloch.

Filmografia
-----------

### TV seriály

* 2007 – 2012: Ordinácia v ružovej záhrade (*Nela Petrovičová*) – TV Markíza
* 2013 – 2016: Búrlivé víno (*Nina Dolinská*) – TV Markíza
* 2021 – 2023: Nemocnica (*Rebeka Vargová*) – TV JOJ
* 2021: Pán profesor (*epizódna postava*) – TV Markíza
* 2022: Svätý Max (*epizódna postava*) – TV Markíza
* 2023: Ranč – TV JOJ

Eurovision Song Contest 2009
----------------------------

V roku 2009 sa Slovensko po jedenástich rokoch zapojilo do Veľkej ceny Eurovízie, preto sa na Slovensku uskutočnilo národné kolo Eurovízie. Do neho sa Nela prihlásila spolu so spevákom Kamilom Mikulčíkom so skladbou „Leť tmou". Zúčastnili sa posledného, piateho semifinále 1. marca 2009, v ktorom postúpili do finále z prvého miesta so ziskom viac ako 28 % hlasov.

Postúpili do medzinárodného kola, ktoré sa konalo v ruskej Moskve. Podľa žrebu sa dostali do druhého semifinále, medzi 19 krajín, z ktorých do finále mohlo postúpiť len 10. Dostali poradové číslo 8. Do finále postúpili.

Osobný život
------------

So svojim partnerom hercom Filipom Tůmom má 2 deti - syna Hektora (\* 2016) a dcéru Lianu (\* 2018).

Diskografia
-----------

### Mimoalbumové skladby

(zoznam zahŕňa aj skladby, kde sa Nela Pocisková predstavila ako hosť)

2009
* *Eurovision Song Contest 2009* (CD2)

18. Slovakia: Kamil Mikulčík & Nela Pocisková – „Leť tmou" (prod. Rastislav Dubovský)
2010
* Vladis – *Generácia* (CD1)

14. „Posledný deň" (ft. Nela Pocisková)
### Štúdiové albumy

* \* 2013: *War*

### Skladby umiestnené v rebríčkoch

| Rok | Skladba | SK Top 100 | SK Top 50 domáce | SK Top 100 Digital | Album |
| --- | --- | --- | --- | --- | --- |
| 2009 | „Leť tmou" (spolu s Kamil Mikulčík) | – | 33 | – | – |
| 2011 | „Neviem sa nájsť" | 83 | 16 |  – | War |
| 2012 | „So in love" | 1 | 1 |  – | War |
| 2013 | „Mysterious Boy" | 34 | 5 |  – | War |
| 2014 | „Neviem sa nájsť" |  – |  – | 96 | - |

Ocenenia a nominácie
--------------------

Osobnosť televíznej obrazovky

| Rok | Nominovaná práca | Ocenenie | Výsledok |
| --- | --- | --- | --- |
| 2011 | Nela Pocisková | Speváčka roka | Víťazstvo |

Referencie
----------

1. 1 2   Takto vyzerá šťastie! Nela Pocisková zverejnila fotku celej rodinky. *tvnoviny.sk* (Bratislava: MARKÍZA – SLOVAKIA), 2020-11-23. Dostupné online [cit. 2022-06-14].
2. ↑
3. ↑
4. ↑
5. ↑
6. ↑
7. ↑

Pozri aj
--------

* Eurovision Song Contest 2009

Iné projekty
------------

Commons
* Spolupracuj na Commons Commons ponúka multimediálne súbory na tému **Nela Pocisková**

Externé odkazy
--------------

* Nela Pocisková oficiálna webstránka
* Nela Pocisková v Česko-Slovenskej filmovej databáze

Autoritné údaje: * ISNI: 0000000462269435
* NK ČR: osa2014802891
* VIAF: 4149366329385602403